Barnard Castle (slott)

Barnard Castle er en slottsruin i byen Barnard Castle i Durham i England. Det er et Scheduled Ancient Monument«Barnard Castle: ringwork, shell keep castle, chapel and dovecote»   , The National Heritage List for England (English Heritage), 2011 og en vernet bygning (Grade I).«The Castle:Barnard Castle»   , The National Heritage List for England (English Heritage), 2011 Den ble bygd som et massivt festningsanlegg, og ble siden benyttet som et herskapsbolig inntil den ble oppgitt og deretter forfalt.

 Historie 
Guy de Balliol, en av de normanniske erobrerne av England, reiste festningen i tiden mellom 1095 og 1125 som et forsterket forsvarsanlegg (ikke slott/herskapsbolig) på samme sted hvor det tidligere hadde vært en borg. Mellom 1125 og 1185 utvidet og utbygde hans nevø Bernard de Balliol og siden dennes sønn Bernard II.«Barnard Castle» . SINE Project, University of Newcastle upon Tyne.

Det var i slektens eie inntil 1296, da John Balliol ble avsatt som konge av Skottland. Biskopen av Durham tok over, og på 1400-tallet ble det gitt videre til Richard Neville, 16. jarl av Warwick. Det gikk så i arv til Rikard III gjennom hans kone Anne Neville. I løpet av de neste to århundrene ble det utvidet og forbedret av Nevilleslekten. Under Nord-Englands reisning ble festningen og byen tatt av opprørerne; en av lederne var Charles Neville, 6. jarl av Westmorland som tilhørte slekten som eide det. Etter at opprøret var slått ned ble det overtatt av kronen igjen.

I 1626 ble slottet solgt til Henry Vane den eldre. Han valgte Raby Castle i nærheten som sin hovedresidens, og Barnard Castle ble stående tomt. Det meste av interiøret og mye av steinen ble flyttet til Raby.

Ruinen forvaltes i dag av English Heritage, og er åpen for publikum. De mest interessante delene er ruinene av et sylindrisk tårn fra 1100-tallet og storhallen og storkammeret fra det 1300-tallet.

 Referanser 

 Litteratur 
 Austin, David (2007): Acts of Perception, A study of Barnard Castles in Teesdale, Architectural and Archaeological Society of Durham and Northumberland Research Report 6, ISBN 978-0-9510388-5-7

 Eksterne lenker 

 The Gatehouse Gazetteer
 Informasjon for lærere, English Heritage

Kategori:Festninger i England
Kategori:Byggverk i Durham
Kategori:Vernede byggverk i England
Kategori:English Heritage
Kategori:Ruiner i England